**บทที่ 5**

**สรุปผลการวิจัย อภิปรายผล และข้อเสนอแนะ**

การวิจัย เรื่อง การจัดบริการสาธารณะกับความต้องการของประชาชน : กรณีศึกษาองค์การบริหารส่วนตำบลบุ่งน้ำเต้า อำเภอหล่มสัก จังหวัดเพชรบูรณ์ เป็นการวิจัยโดยอาศัยระเบียบวิธีวิจัย เชิงปริมาณ ร่วมกับการวิจัยเชิงคุณภาพในการเก็บรวบรวมข้อมูลเพื่อวิเคราะห์ข้อมูล เครื่องมือที่ใช้ในการวิจัยครั้งนี้ ได้แก่ ข้อมูลจากหนังสือและเอกสารต่าง ๆ ที่เกี่ยวข้องกับการจัดทำบริการสาธารณะ อำนาจหน้าที่ขององค์การบริหารส่วนตำบล แผนยุทธศาสตร์การพัฒนาท้องถิ่น และเก็บรวบรวมภาคสนามจากประชากรกลุ่มตัวอย่างด้วยแบบสัมภาษณ์และแบบสอบถาม

การวิจัยจากข้อมูลดังกล่าว สามารถสรุปผลการวิจัย อภิปรายผล และมีข้อเสนอแนะเกี่ยวกับ

การจัดทำบริการสาธารณะขององค์การบริหารส่วนตำบลบุ่งน้ำเต้า ดังนี้

**5.1 สรุปผลการวิจัย**

**5.1.1 ข้อมูลทั่วไปของผู้ตอบแบบสอบถาม**

ข้อมูลส่วนบุคคลของกลุ่มตัวอย่างในการวิจัยครั้งนี้ คือ ประชาชนในพื้นที่องค์การ

บริหารส่วนตำบลบุ่งน้ำเต้า จำนวน 360 คน พบว่า กลุ่มตัวอย่างส่วนใหญ่เป็นเพศชาย คิดเป็นร้อยละ 57.2 ส่วนใหญ่มีอายุระหว่าง 18 – 31 ปี คิดเป็นร้อยละ 59.2 ในด้านระดับการศึกษากลุ่มตัวอย่างส่วนใหญ่มีการศึกษาในระดับต่ำกว่ามัธยมศึกษาปีที่ 6 คิดเป็นร้อยละ 37.2 ในด้านอาชีพกลุ่มตัวอย่างส่วนใหญ่ ประกอบอาชีพพนักงานบริษัทเอกชน คิดเป็นร้อยละ 43.6 และกลุ่มตัวอย่างส่วนใหญ่พักอาศัยอยู่ในเขตองค์การบริหารส่วนตำบลบุ่งน้ำเต้า เป็นระยะเวลาน้อยกว่า 5 ปี คิดเป็นร้อยละ 46.1

**5.1.2 ความต้องการของประชาชนที่มีต่อการจัดทำบริการสาธารณะขององค์การบริหารส่วนตำบลบุ่งน้ำเต้า**

ประชาชนที่อาศัยอยู่ในเขตพื้นที่องค์การบริหารส่วนตำบลบุ่งน้ำเต้า มีความต้องการ

ต่อการจัดทำบริการสาธารณะขององค์การบริหารส่วนตำบลบุ่งน้ำเต้า ในทั้งหมด 5 ด้าน อยู่ในระดับมาก และเมื่อเปรียบเทียบจากบริการสาธารณะในทั้งหมด 5 ด้าน พบว่า ประชาชนส่วนใหญ่มีความต้องการบริการสาธารณะ ด้านการรักษาความสงบเรียบร้อย ส่งเสริมและสนับสนุนการป้องกันและรักษาความปลอดภัยในชีวิตและทรัพย์สินในชุมชน มากเป็นอันดับหนึ่ง รองลงมาคือ บริการสาธารณะด้านระบบสาธารณูปโภคและสาธารณูปการในชุมชน บริการสาธารณะด้านการศึกษาและพัฒนาคุณภาพชีวิต ส่งเสริมอาชีพ การลงทุน การจ้างงานและสร้างรายได้ บริการสาธารณะด้านการจัดการทรัพยากรธรรมชาติ สิ่งแวดล้อม การท่องเที่ยว และศิลปวัฒนธรรมและบริการสาธารณะด้านการสาธารณสุข อนามัยครอบครัว และ การรักษาพยาบาลตามลำดับ

และเมื่อเปรียบเทียบว่า บริการสาธารณะเรื่องใดที่ประชาชนต้องการมากที่สุดจากบริการสาธารณะในทั้งหมด 5 ด้าน พบว่า บริการสาธารณะที่ประชาชนต้องการมากที่สุด 5 อันดับแรก ได้แก่ การจัดให้มีน้ำประปาเพื่อใช้ในการอุปโภค บริโภค เพื่อดำรงชีพของประชาชน เช่น การขยายเขตใช้น้ำประปาให้เพียงพอ รองลงมา คือ การจัดทำและบำรุงรักษาถนนและทางระบายน้ำในเขตชุมชน

การจัดให้มีอาสาสมัครเวรยา ทำหน้าที่ในการดูแลรักษาความปลอดภัยในชีวิตและทรัพย์สินของประชาชน การจัดทำและดูแลบำรุงรักษาสัญญาณจราจรต่าง ๆ และการจัดให้มีและดูแลรักษาสถานที่เล่นกีฬา ออกกำลังกาย และสาธารณะต่าง ๆ ในชุมชน เพื่อให้ประชาชนมีที่พักผ่อนและออกกำลังกาย ตามลำดับ

**5.1.3 บริการสาธารณะที่ทางองค์การบริหารส่วนตำบลบุ่งน้ำเต้า** **ได้จัดทำขึ้นในพื้นที่ตลอดระยะเวลา 1–2 ปี ที่ผ่านมา**

บริการสาธารณะที่ทางองค์การบริหารส่วนตำบลบุ่งน้ำเต้า ได้จัดทำขึ้นในทั้งหมด 5 ด้าน พบว่า การจัดทำบริการสาธารณะที่ทางองค์การบริหารส่วนตำบลบุ่งน้ำเต้า อยู่ในระดับได้จัดทำ/มีบ้างในบางครั้ง และเมื่อเปรียบเทียบจากบริการสาธารณะในทั้งหมด 5 ด้าน พบว่า บริการสาธารณะที่องค์การบริหารส่วนตำบลบุ่งน้ำเต้า จัดทำขึ้นมากที่สุด ได้แก่ บริการสาธารณะด้านการศึกษาและพัฒนาคุณภาพชีวิต ส่งเสริมอาชีพ การลงทุน การจ้างงานและสร้างรายได้ รองลงมา คือ ด้านการสาธารณสุข อนามัยครอบครัว และการรักษาพยาบาล บริการสาธารณะด้านระบบสาธารณูปโภคและสาธารณูปการในชุมชน บริการสาธารณะด้านการจัดการทรัพยากรธรรมชาติ สิ่งแวดล้อม การท่องเที่ยว และศิลปวัฒนธรรม และบริการสาธารณะด้านการรักษาความสงบเรียบร้อย ส่งเสริมและสนับสนุนการป้องกันและรักษาความปลอดภัยในชีวิตและทรัพย์สินในชุมชน ตามลำดับ

และเมื่อเปรียบเทียบบริการสาธารณะเรื่องใดที่องค์การบริหารส่วนตำบลบุ่งน้ำเต้า ได้จัดทำขึ้นมากที่สุด จากบริการสาธารณะในทั้งหมด 5 ด้าน พบว่า บริการสาธารณะที่องค์การบริหารส่วนตำบล บุ่งน้ำเต้า ได้จัดทำมากที่สุด 5 อันดับแรก ได้แก่ การจัดให้มีบริการเก็บขยะมูลฝอยและจัดหาถังขยะ ให้ประชาชนในพื้นที่ให้เพียงพอ รองลงมา คือ การจัดกิจกรรมทางศาสนาให้มีการทำบุญ รักษาศีล ฟังเทศน์ในวันพระ วันเข้าพรรษา วันออกพรรษา และวันสำคัญทางพุทธศาสนา เป็นต้น การส่งเสริมกลุ่มเกษตรกร กิจการสหกรณ์ และอุตสาหกรรมในครอบครัว เช่น การจัดตั้งกลุ่มแม่บ้านเกษตรกร เป็นต้น การจัดให้มีการบำรุงรักษาจารีตประเพณี ภูมิปัญญาท้องถิ่น และวัฒนธรรมอันดีของท้องถิ่น เช่น เทศกาลสงกรานต์ เทศกาลเข้าพรรษา เทศกาลลอยกระทง เป็นต้น และการสนับสนุนด้านสาธารณสุข เช่น โรงพยาบาลชุมชน เพื่อให้บริการรักษาพยาบาลประชาชนในชุมชน ตามลำดับ

**5.1.4 การเปรียบเทียบความสอดคล้องระหว่างการจัดทำบริการสาธารณะกับความต้องการของประชาชนในเขตพื้นที่องค์การบริหารส่วนตำบลบุ่งน้ำเต้า**

จาการวิจัยถึงความสอดคล้องระหว่างบริการสาธารณะที่องค์การบริหารส่วนตำบลบุ่งน้ำเต้า จัดทำขึ้นกับสภาพปัญหาและความต้องการที่แท้จริงของประชาชนในพื้นที่ พบว่า การจัดทำบริการสาธารณะโดยรวมขององค์การบริหารส่วนตำบลบุ่งน้ำเต้า ไม่สอดคล้องกับความต้องการที่แท้จริงของประชาชนในพื้นที่ โดยจากการวิจัยได้จำแนกบริการสาธารณะออกเป็นทั้งหมด 5 ด้าน และมีการเปรียบเทียบความต้องการของประชาชนในเขตพื้นที่องค์การบริหารส่วนตำบลบุ่งน้ำเต้า ที่ได้จัดทำขึ้น พบว่า บริการสาธารณะที่ประชาชนมีความต้องการมากที่สุดเป็นอันดับแรก คือ ด้านการรักษาความสงบเรียบร้อย ส่งเสริมและสนับสนุนการป้องกันและรักษาความปลอดภัยในชีวิตและทรัพย์สินในชุมชน แต่สำหรับบริการสาธารณะที่องค์การบริหารส่วนตำบลบุ่งน้ำเต้า ได้จัดทำขึ้นมากที่สุดเป็นอันแรก คือ บริการสาธารณะด้านการศึกษาและพัฒนาคุณภาพชีวิต ส่งเสริมอาชีพ การลงทุน การจ้างงานและสร้างรายได้ เมื่อเปรียบเทียบได้พบความแตกต่างอย่างชัดเจน ดังนั้นการจัดทำบริการสาธารณะขององค์การบริหารส่วนตำบลบุ่งน้ำเต้า ไม่สอดคล้องกับความต้องการที่แท้จริงของประชาชนในพื้นที่

โดยเมื่อมีการเปรียบเทียบระหว่างความต้องการของประชาชนในพื้นที่กับบริการสาธารณะที่องค์การบริหารส่วนตำบลบุ่งน้ำเต้า ได้จัดทำขึ้นจริงในพื้นที่ในแต่ละด้านจากทั้งหมด 5 ด้าน ออกเป็นคู่ ๆ พบว่า ความต้องการของประชาชนด้านระบบสาธารณูปโภคและสาธารณูปการในชุมชน มีมากกว่าบริการสาธารณะด้านระบบสาธารณูปโภคและสาธารณูปการในชุมชนที่องค์การบริหารส่วนตำบลบุ่งน้ำเต้า ได้จัดทำขึ้นจริงหรืออีกนัยหนึ่ง คือ ประชาชนยังไม่ได้รับการตอบสนองต่อความต้องการต่อบริการสาธารณะด้านระบบสาธารณูปโภคและสาธารณูปการในชุมชนขององค์การบริหารส่วนตำบล บุ่งน้ำเต้าอย่างแท้จริง และความต้องการของประชาชนด้านด้านการรักษาความสงบเรียบร้อย ส่งเสริมและสนับสนุนการป้องกันและรักษาความปลอดภัยในชีวิตและทรัพย์สินในชุมชน มีมากกว่าบริการสาธารณะด้านการรักษาความสงบเรียบร้อย ส่งเสริมและสนับสนุนการป้องกันและรักษาความปลอดภัยในชีวิตและทรัพย์สินในชุมชนที่องค์การบริหารส่วนตำบลบุ่งน้ำเต้าได้จัดทำขึ้นจริง หรืออีกนัยหนึ่ง คือ ประชาชนยังไม่ได้รับการตอบสนองต่อความต้องการต่อบริการสาธารณะด้านการรักษาความสงบเรียบร้อย ส่งเสริมและสนับสนุนการป้องกันและรักษาความปลอดภัยในชีวิตและทรัพย์สินในชุมชนขององค์การบริหารส่วนตำบลบุ่งน้ำเต้าอย่างแท้จริง

โดยพบว่า การจัดทำบริการสาธารณะขององค์การบริหารส่วนตำบลบุ่งน้ำเต้า ด้านการสาธารณสุข อนามัยครอบครัว และการรักษาพยาบาล ไม่แตกต่างกับความต้องการที่แท้จริงของประชาชนในพื้นที่ด้านการสาธารณสุข อนามัยครอบครัว และการรักษาพยาบาล หรืออีกนัยหนึ่งคือ ประชาชนได้รับการตอบสนองอย่างเพียงพอต่อความต้องการต่อบริการสาธารณะ ด้านการสาธารณสุข อนามัยครอบครัว และการรักษาพยาบาลขององค์การบริหารส่วนตำบลบุ่งน้ำเต้า และการจัดทำบริการสาธารณะขององค์การบริหารส่วนตำบลบุ่งน้ำเต้า ด้านการศึกษาและพัฒนาคุณภาพชีวิต ส่งเสริมอาชีพ การลงทุน การจ้างงานและสร้างรายได้ ไม่แตกต่างกับความต้องการที่แท้จริงของประชาชนในพื้นที่ด้านการศึกษาและพัฒนาคุณภาพชีวิต ส่งเสริมอาชีพ การลงทุน การจ้างงานและสร้างรายได้ หรืออีกนัยหนึ่งคือ ประชาชนได้รับการตอบสนองอย่างเพียงพอต่อความต้องการต่อบริการสาธารณะ ด้านการศึกษาและพัฒนาคุณภาพชีวิต ส่งเสริมอาชีพ การลงทุน การจ้างงานและสร้างรายได้ขององค์การบริหารส่วนตำบลบุ่งน้ำเต้า และการจัดทำบริการสาธารณะขององค์การบริหารส่วนตำบลบุ่งน้ำเต้า ด้านการจัดการทรัพยากรธรรมชาติ สิ่งแวดล้อม การท่องเที่ยว และศิลปวัฒนธรรม ไม่แตกต่างกับความต้องการที่แท้จริงของประชาชนในพื้นที่ด้านการจัดการทรัพยากรธรรมชาติ สิ่งแวดล้อม การท่องเที่ยว และศิลปวัฒนธรรมอย่างมีนัยสำคัญที่ระดับ 0.05 หรืออีกนัยหนึ่ง คือ ประชาชนได้รับการตอบสนองอย่างเพียงพอต่อความต้องการต่อบริการสาธารณะ ด้านการจัดการทรัพยากรธรรมชาติ สิ่งแวดล้อม การท่องเที่ยว และศิลปวัฒนธรรมขององค์การบริหารส่วนตำบลบุ่งน้ำเต้า

โดยเมื่อจำแนกบริการสาธารณะในแต่ละเรื่องจากบริการสาธารณะทั้งหมด พบว่า บริการสาธารณะที่ประชาชนมีความต้องการมากที่สุด ได้แก่ การจัดให้มีน้ำประปาเพื่อใช้ในการอุปโภคบริโภค ดำรงชีพของประชาชน เช่น การขยายเขตใช้น้ำประปาให้เพียงพอ รองลงมา คือ การจัดให้มีและบำรุงรักษาสายไฟฟ้าและไฟถนนในชุมชน การจัดให้มีอาสาสมัคร เวรยาม ทำหน้าที่ในการดูแลรักษาความปลอดภัยในชีวิตและทรัพย์สินของประชาชน การจัดทำและบำรุงรักษาสัญญาณจราจร ต่าง ๆ และการจัดให้มีและดูแลรักษาสถานที่เล่นกีฬา ออกกำลังกาย และสาธารณะต่าง ๆ ในชุมชน เพื่อให้ประชาชนมีที่พักผ่อนและออกกำลังกาย ตามลำดับ

ซึ่งมีเปรียบเทียบกับการจัดบริการสาธารณะขององค์การบริหารส่วนตำบลบุ่งน้ำเต้า ในช่วงระยะเวลาที่ผ่านมา บริการสาธารณะที่ทางองค์การบริหารส่วนตำบลบุ่งน้ำเต้าได้จัดทำมากที่สุด ได้แก่ การจัดให้มีบริการเก็บขยะมูลฝอย และจัดหาถังขยะให้ประชาชนในพื้นที่ให้เพียงพอ รองลงมา คือ จัดกิจกรรมทางศาสนาให้มีการทำบุญ รักษาศีล ฟังเทศน์ในวันพระ วันเข้าพรรษา วันออกพรรษา และวันสำคัญทางพุทธศาสนา เป็นต้น การส่งเสริมกลุ่มเกษตร กิจการสหกรณ์และอุตสาหกรรม ในครอบครัว เช่น การจัดตั้งกลุ่มแม่บ้านเกษตรกร เป็นต้น จัดให้มีการบำรุงรักษาจารีตประเพณี ภูมิปัญญาท้องถิ่น และวัฒนธรรมอันดีของท้องถิ่น เช่น เทศกาลสงกรานต์ และอื่น ๆ การสนับสนุนและจัดบริการด้านสาธารณสุข เช่น โรงพยาบาลชุมชน เพื่อให้บริการรักษาประชาชนในชุมชน ตามลำดับ

จากข้อมูลดังกล่าวข้างต้น พบว่า การจัดบริการสาธารณะขององค์การบริหารส่วนตำบล บุ่งน้ำเต้า ไม่สอดคล้องกับความต้องการที่แท้จริงของประชาชนในพื้นที่อย่างชัดเจน และเมื่อพิจารณาเพิ่มเติมในส่วนของการจัดทำโครงการพัฒนาต่าง ๆ ขององค์การบริหารส่วนตำบลบุ่งน้ำเต้า ที่ได้ระบุไว้แผนพัฒนาท้องถิ่นและแผนยุทธศาสตร์การพัฒนาขององค์การบริหารส่วนตำบลบุ่งน้ำเต้า ที่ผ่านมาพบว่า องค์การบริหารส่วนตำบลบุ่งน้ำเต้า ได้มุ่งเน้นการจัดทำบริการสาธารณะ ด้านระบบสาธารณูปโภคและสาธารณูปการในชุมชน มากกว่าบริการสาธารณะด้านอื่น ๆ ตามที่ได้ระบุไว้ แต่เมื่อมีการสำรวจความต้องการประชาชนต่อการจัดทำบริการสาธารณะในด้านต่าง ๆ ขององค์การบริหาร ส่วนตำบลบุ่งน้ำเต้า ส่วนใหญ่ยังคงมีความต้องการในส่วนของบริการสาธารณะด้านระบบสาธารณูปโภคและสาธารณูปการในชุมชนมากกว่าด้านอื่น ๆ อยู่เช่นกัน ซึ่งเมื่อพิจารณาเห็นว่า การจัดทำบริการสาธารณะหรือโครงการพัฒนาต่าง ๆ ในด้านระบบสาธารณูปโภค และสาธารณูปการในชุมชนยังไม่สามารถแก้ปัญหา และความต้องการของประชาชนได้อย่างแท้จริง เพราะประชาชนยังคงมีความเดือดร้อนและมีปัญหาในการดำรงชีวิตอยู่ ซึ่งสะท้อนให้เห็นว่าบริการสาธารณะที่องค์การบริหารส่วนตำบลบุ่งน้ำเต้า ได้จัดทำขึ้นมาที่ผ่านมายังไม่สามารถแก้ปัญหาและตอบสนองความต้องการของประชาชนในพื้นที่ได้แท้จริง ทำให้สรุปได้ว่า การจัดทำบริการสาธารณะขององค์การบริหารส่วนตำบล บุ่งน้ำเต้า ไม่สอดคล้องกับความต้องการที่แท้จริงของประชาชนในพื้นที่

**5.1.5 รูปแบบและมาตรฐานเกี่ยวกับการจัดทำบริการสาธารณะขององค์การบริหารส่วนตำบลบุ่งน้ำเต้า**

คุณภาพและมาตรฐานการจัดทำบริการสาธารณะขององค์การบริหารส่วนตำบล บุ่งน้ำเต้า ได้จัดทำขึ้นที่ผ่านมา พบว่า ระดับมาตรฐานการจัดทำบริการสาธารณะตามหลักเกณฑ์ของการจัดทำบริการสาธารณะที่ดี อยู่ในระดับปานกลาง และเมื่อแยกพิจารณามาตรฐานบริการสาธารณะในแต่ละด้านพบว่า บริการสาธารณะที่มีระดับของมาตรฐานมากที่สุด ได้แก่ บริการสาธารณะด้านการศึกษาและพัฒนาคุณภาพชีวิต ส่งเสริมอาชีพ การลงทุน การจ้างงานและสร้างรายได้ บริการสาธารณะด้านการสาธารณสุข อนามัยครอบครัว และการรักษาพยาบาล บริการสาธารณะด้านการจัดการทรัพยากรธรรมชาติ สิ่งแวดล้อม การท่องเที่ยว และศิลปวัฒนธรรม บริการสาธารณะด้านระบบสาธารณูปโภคและสาธารณูปการในชุมชน และบริการสาธารณะด้านการรักษาความสงบเรียบร้อย ส่งเสริมและสนับสนุนการป้องกันและรักษาความปลอดภัยในชีวิตและทรัพย์สินในชุมชน ตามลำดับ

**5.2 อภิปรายผล**

**1. การศึกษาถึงรูปแบบ และวิธีดำเนินการจัดทำบริการสาธารณะให้กับประชาชนขององค์การบริหารส่วนตำบลบุ่งน้ำเต้า อำเภอหล่มสัก จังหวัดเพชรบูรณ์** พบว่า จากอำนาจหน้าที่ขององค์การบริหารส่วนตำบลในการจัดทำบริการสาธารณะที่บัญญัติไว้ในพระราชบัญญัติสภาตำบลและองค์การบริหารส่วนตำบล พ.ศ.2537 และในพระราชบัญญัติกำหนดแผนและขั้นตอนการกระจายอำนาจให้องค์กรปกครองส่วนท้องถิ่น พ.ศ.2542 สามารถจำแนกบริการสาธารณะที่มีความสำคัญและเกี่ยวข้องกับชีวิตความเป็นอยู่ของประชาชนในพื้นที่ออกเป็น 5 ด้าน หลัก ๆ ดังนี้

1. ด้านระบบสาธารณูปโภคและสาธารณูปการในชุมชน ซึ่งประกอบด้วย งานจัดให้มี

และบำรุงรักษาถนน งานการรักษาความสะอาดของถนน ทางเดินและที่สาธารณะ งานจัดให้มีน้ำสะอาดสำหรับอุปโภคและบริโภค งานจัดให้มีและบำรุงรักษาไฟฟ้า งานจัดให้มีและบำรุงรักษาทางระบายน้ำ งานจัดให้มีสุสาน และฌาปนสถาน เป็นต้น

1. ด้านการรักษาความสงบเรียบร้อย ส่งเสริมและสนับสนุนการป้องกันและรักษา

ความปลอดภัยในชีวิตและทรัพย์สินในชุมชน ซึ่งประกอบด้วย งานบรรเทาและป้องกันสาธารณะภัย

งานคุ้มครองดูแลและรักษาทรัพย์สินสาธารณะของชุมชนและของแผ่นดิน งานส่งเสริมความเป็นระเบียบเรียบร้อยของชุมชนและบ้านเมือง เป็นต้น

1. ด้านการสาธารณสุข อนามัยครอบครัว และการรักษาพยาบาล ซึ่งประกอบด้วย

งานส่งเสริมสุขภาพอนามัย งานป้องกันและระงับโรคติดต่อ งานส่งเสริมการเล่นกีฬาและการออกกำลังกายของคนในพื้นที่ และงานควบคุมการเลี้ยงสัตว์และฆ่าสัตว์ เป็นต้น

1. ด้านการศึกษาและพัฒนาคุณภาพชีวิต ส่งเสริมอาชีพ การลงทุน การจ้างงานและ

สร้างรายได้ ซึ่งประกอบด้วย งานส่งเสริมการศึกษา งานส่งเสริมการพัฒนาเด็ก เยาวชน สตรี ผู้สูงอายุ และคนพิการ งานจัดให้มีสวนสาธารณะและสถานที่พักผ่อนหย่อนใจ งานส่งเสริมกลุ่มเกษตรกรกลุ่มสหกรณ์และกลุ่มอาชีพอื่น ๆ งานส่งเสริมการประกอบอาชีพของประชาชนในท้องที่ งานจัดให้มีตลาด เป็นต้น

1. ด้านการจัดการทรัพยากรธรรมชาติ สิ่งแวดล้อม การท่องเที่ยวและศิลปวัฒนธรรม

ซึ่งประกอบด้วย งานส่งเสริมศาสนา ประเพณีและวัฒนธรรม ภูมิปัญญาท้องถิ่น และวัฒนธรรมอันดีของท้องถิ่น งานดูแลและรักษาทรัพยากรธรรมชาติและสิ่งแวดล้อมของชุมชน งานส่งเสริมการท่องเที่ยงและพัฒนาแหล่งท่องเที่ยวในชุมชน เป็นต้น

โดยอำนาจหน้าที่ในการจัดทำบริการสาธารณะดังกล่าว จะถูกนำไปปฏิบัติโดยคณะผู้บริหารขององค์การบริหารส่วนตำบลบุ่งน้ำเต้า ได้แก่ นายกองค์การบริหารส่วนตำบล ที่มาจากการเลือกตั้งของประชาชน และเจ้าหน้าที่ฝ่ายบริหารขององค์การบริหารส่วนตำบล โดยในการดำเนินจัดทำบริการสาธารณะขององค์การบริหารส่วนตำบลนั้น จะต้องมีการจัดทำแผนยุทธศาสตร์การพัฒนาท้องถิ่นขึ้นมา เพื่อใช้เป็นนโยบายแนวทางและทิศทางในการพัฒนาขององค์การบริหารส่วนตำบลนั้น ๆ โดยมีแนวคิดที่ว่า แผนยุทธศาสตร์การพัฒนาขององค์การบริหารส่วนตำบลจะเป็นการนั้น ๆ โดยมีแนวคิดที่ว่าแผนยุทธศาสตร์การพัฒนาขององค์การบริหารส่วนตำบล จะเป็นการกำหนดถึงทิศทางที่ต้องการในอนาคตขององค์การบริหารส่วนตำบล บนพื้นฐานของการรวบรวมข้อมูลและวิเคราะห์ข้อมูลอย่างรอบด้านและเป็นระบบ ที่สำคัญต้องสอดคล้องกับศักยภาพของท้องถิ่น สอดคล้องกับสภาพปัญหาและความต้องการของประชาชนในท้องถิ่นด้วย เพื่อให้แผนยุทธศาสตร์การพัฒนาขององค์การบริหารส่วนตำบล สามารถนำไปใช้เพื่อการแก้ไขปัญหา และตอบสนองความต้องการของประชาชนในท้องถิ่นได้อย่างแท้จริง เกิดประโยชน์สูงสุดต่อประชาชนและท้องถิ่นโดยส่วนรวมให้มากที่สุด

จากการวิเคราะห์ถึงรูปแบบและวิธีการดำเนินการจัดทำบริการสาธารณะให้กับประชาชนขององค์การบริหารส่วนตำบลบุ่งน้ำเต้า พบว่า องค์การบริหารส่วนตำบลบุ่งน้ำเต้า ได้มีการจัดทำแผนพัฒนาท้องถิ่นไว้แล้ว คือ แผนพัฒนาท้องถิ่นบุ่งน้ำเต้า 3 ปี (พ.ศ.2561-2564) ซึ่งได้มีการระบุแนวทางการพัฒนาของท้องถิ่นไว้อย่างชัดเจน มีการระบุถึงแผนยุทธศาสตร์การพัฒนาในด้านต่าง ๆ ระบุโครงการพัฒนา รวมทั้งมีการระบุจำนวนงบประมาณที่ใช้ในการดำเนินงานอย่างชัดเจน โดยจากการวิเคราะห์ข้อมูลพบว่า ภายใต้การบริหารงานของนายกองค์การบริหารส่วนตำบลบุ่งน้ำเต้า คนปัจจุบัน ได้มีการมุ่งเน้นการจัดทำบริการสาธารณะด้านระบบสาธารณูปโภคและสาธารณูปการในชุมชนมากกว่าการจัดทำบริการสาธารณะในด้านอื่น ๆ โดยพิจารณาเปรียบเทียบจากจำนวนของโครงการพัฒนา การจัดทำกิจกรรมพัฒนาต่าง ๆ และจำนวนงบประมาณที่ได้ใช้จ่ายในการจัดทำบริการสาธารณะด้านระบบสาธารณูปโภคและสาธารณูปการในชุมชนในแต่ละปีที่มากกว่าการจัดทำบริการสาธารณะด้านอื่น ๆ อย่างชัดเจน แต่จากการวิเคราะห์ข้อมูลที่ได้จากประชาชนที่อาศัยอยู่ในพื้นที่องค์การบริหารส่วนตำบลบุ่งน้ำเต้า พบว่า บริการสาธารณะที่องค์การบริหารส่วนตำบลบุ่งน้ำเต้า ได้จัดทำมากที่สุดเป็นอันดับแรก ได้แก่ ด้านการ ศึกษาและพัฒนาคุณภาพชีวิต ส่งเสริมอาชีพ การลงทุน การจ้างงานและสร้างรายได้ และบริการสาธารณะที่ประชาชนมีความต้องการมากที่สุดเป็นอันดับแรก คือ ด้านการรักษาความสงบเรียบร้อย ส่งเสริมและสนับสนุนการป้องกันและรักษาความปลอดภัยในชีวิตและทรัพย์สินในชุมชน สะท้อนให้เห็นว่าการจัดทำบริการสาธารณะขององค์การบริหารส่วนตำบลบุ่งน้ำเต้า ไม่สอดคล้องกับสภาพปัญหาและความต้องการของประชาชนอย่างแท้จริง

ภายใต้การบริหารงานของนายกองค์การบริหารส่วนตำบลบุ่งน้ำเต้า คนปัจจุบัน ขั้นตอนในการจัดทำแผนยุทธศาสตร์การพัฒนาท้องถิ่นนั้น ได้มีการจัดประชุมเพื่อรวบรวมข้อมูลและข้อเสนอต่าง ๆ เกี่ยวกับสภาพปัญหาและความต้องการของประชาชนในพื้นที่ โดยมีคณะกรรมการพัฒนาท้องถิ่น ตัวแทนของประชาชน ผู้นำชุมชน และส่วนราชการต่าง ๆ เข้าร่วมประชุม และรวบรวมข้อมูลที่ได้จากการประชุม และจากอำนาจหน้าที่ที่ได้มีการระบุไว้ในพระราชบัญญัติเทศบาลและพระราชบัญญัติกำหนดแผนและขั้นตอนการกระจายอำนาจให้แก่องค์กรปกครองส่วนท้องถิ่น พ.ศ.2542 นำมาวิเคราะห์จัดทำร่างแผนยุทธศาสตร์การพัฒนา และนำไปเสนอต่อสภาท้องถิ่น ซึ่งประกอบไปด้วยสมาชิกสภาเทศบาลนครนครสวรรค์ ที่มาจากการเลือกตั้งของประชาชนในแต่ละชุมชน เมื่อผ่านการพิจารณาก็จะถูกกำหนดเป็นแผนยุทธศาสตร์การพัฒนาท้องถิ่นในปีนั้น ๆ ต่อไป

ในส่วนของการจัดทำบริการสาธารณะขององค์การบริหารส่วนตำบลบุ่งน้ำเต้า ตามแผนยุทธศาสตร์การพัฒนาท้องถิ่น ทางผู้บริหารจะมีการประชุมเจ้าหน้าที่ก่อนทุกครั้ง เพื่อชี้แจงถึงแนวทางการพัฒนาและแผนงานของโครงการพัฒนาขององค์การบริหารส่วนตำบลบุ่งน้ำเต้า ในแต่ละปี โดยมีการแบ่งงานไปตามส่วนงานต่าง ๆ ที่รับผิดชอบในเรื่องนั้น ๆ ตามที่ได้ระบุไว้ในแผนยุทธศาสตร์การพัฒนา ในการจัดทำโครงการพัฒนาต่าง ๆ ทางองค์การบริหารส่วนตำบลบุ่งน้ำเต้า ก็ได้มีการประชุมระหว่างนายกองค์การบริหารส่วนตำบลบุ่งน้ำเต้า กับเจ้าหน้าที่ส่วนงานนั้น ๆ เพื่อหาแนวทางในการปฏิบัติที่ดีที่สุด และเหมาะสมที่สุด ตามหลักวิชาการและได้ปฏิบัติตามระเบียบของทางราชการที่เกี่ยวข้องอย่างเคร่งครัดไม่ว่าจะเป็นการใช้อำนาจหน้าที่ในการปฏิบัติงาน การออกระเบียบและเทศบัญญัติ เพื่อใช้ในการปฏิบัติงานและขอความร่วมมือจากประชาชน การใช้วัสดุอุปกรณ์ของทางราชการ การจัดซื้อวัสดุอุปกรณ์ การว่าจ้างผู้รับเหมา การประสานงานกับส่วนงานราชการต่าง ๆ ที่เกี่ยวข้องโดยได้มีการบังคับใช้กฎหมาย การประมูลงาน การประกาศจัดซื้อจัดจ้างและมีการติดต่อขอความร่วมมืออย่างเป็นระบบและถูกต้องมาโดยตลอด โดยเห็นได้จากยังไม่มีการพบข้อพิพาทระหว่างองค์การบริหารส่วนตำบลกับประชาชนหรือส่วนราชการอื่น ๆ ในเรื่องของการทุจริตคอรัปชั่นเลย โดยมีปลัดองค์การบริหารส่วนตำบล เป็นผู้ดูแลและรับผิดชอบในความถูกต้องของกฎหมาย และระเบียบกฎเกณฑ์ข้อบังคับต่าง ๆ ของทางราชการในเรื่องนั้น ๆ อย่างเคร่งครัด

ในส่วนของการประเมินผลการดำเนินงานตามแผนยุทธศาสตร์การพัฒนาท้องถิ่น โดยทางองค์การบริหารส่วนตำบลบุ่งน้ำเต้า ได้มีการจัดทำแบบติดตามและประเมินผลแผนพัฒนาองค์การบริหารส่วนตำบล เพื่อใช้ในการประเมินว่าโครงการพัฒนาและการจัดกิจกรรมการพัฒนาที่ดำเนินการประสบผลสำเร็จหรือไม่ สามารถปฏิบัติได้จริงตามแผนที่ได้กำหนดไว้หรือไม่ ซึ่งผลส่วนใหญ่เป็นไปตามแผนงานที่ได้กำหนดไว้ แต่อาจมีบางโครงการที่ไม่มีการจัดทำ ถูกยกเลิกไปหรือถูกนำไปจัดทำในปีถัดไปแทน เนื่องจากโครงการเสร็จไม่ทันกำหนด เป็นต้น และผู้บริหารท้องถิ่นจะนำผลการประเมินงานดังกล่าว เสนอต่อสภาท้องถิ่นและคณะกรรมการพัฒนาท้องถิ่นและได้มีการติดประกาศผลการติดตามและประเมินผลแผนพัฒนาให้ประชาชนทราบด้วยเช่นกัน โดยมีการติดไว้ที่หน้าองค์การบริหารส่วนตำบลทุกปี

**2. การศึกษาถึงความสอดคล้องระหว่างบริการสาธารณะที่องค์การบริหารส่วนตำบลบุ่งน้ำเต้า** **จัดทำขึ้น กับสภาพปัญหาและความต้องการที่แท้จริงของประชาชนในพื้นที่** พบว่า การจัดทำบริการสาธารณะขององค์การบริหารส่วนตำบลบุ่งน้ำเต้า ไม่สอดคล้องกับความต้องการที่แท้จริงของประชาชนในพื้นที่ โดยจากการวิจัยได้จำแนกบริการสาธารณะออกเป็น 5 ด้าน และมีการเปรียบเทียบความต้องของประชาชนในเขตพื้นที่ที่องค์การบริหารส่วนตำบลบุ่งน้ำเต้า กับการจัดทำบริการสาธารณะที่องค์การบริหารส่วนตำบลบุ่งน้ำเต้า ได้จัดทำขึ้น พบว่า มีความแตกต่างกันอย่างชัดเจน โดยบริการสาธารณะที่ประชาชนมีความต้องการมากที่สุด ได้แก่ การจัดให้มีน้ำประปาเพื่อใช้ในการอุปโภคบริโภค ดำรงชีพของประชาชน เช่น การขยายเขตใช้น้ำประปาให้เพียงพอ รองลงมาคือ การจัดให้มีและบำรุงรักษาสายไฟฟ้าและไฟถนนในชุมชน การจัดให้มีอาสาสมัคร เวรยาม ทำหน้าที่ในการดูแลรักษาความปลอดภัยในชีวิตและทรัพย์สินของประชาชน การจัดทำและบำรุงรักษาสัญญาณจราจรต่าง ๆ และการจัดให้มีและดูแลรักษาสถานที่เล่นกีฬา ออกกำลังกาย และสาธารณะต่าง ๆ ในชุมชน เพื่อให้ประชาชนมีที่พักผ่อนและออกกำลังกาย ตามลำดับ และเมื่อเปรียบเทียบกับการจัดบริการสาธารณะขององค์การบริหารส่วนตำบลบุ่งน้ำเต้า ในช่วงระยะเวลาที่ผ่านมา บริการสาธารณะที่ทางองค์การบริหารส่วนตำบลบุ่งน้ำเต้า ได้จัดทำมากที่สุด ได้แก่ การจัดให้มีบริการเก็บขยะมูลฝอยและจัดหาถังขยะให้ประชาชนในพื้นที่ให้เพียงพอ รองลงมาคือ จัดกิจกรรมทางศาสนาให้มีการทำบุญ รักษาศีล ฟังเทศน์ในวันพระ วันเข้าพรรษา วันออกพรรษา และวันสำคัญทางพุทธศาสนา เป็นต้น การส่งเสริมกลุ่มเกษตร กิจการสหกรณ์และอุตสาหกรรมในครอบครัว เช่น การจัดตั้งกลุ่มแม่บ้านเกษตรกร เป็นต้น จัดให้มีการบำรุงรักษาจารีตประเพณี ภูมิปัญญาท้องถิ่น และวัฒนธรรมอันดีของท้องถิ่น เช่น เทศกาลสงกรานต์และอื่น ๆ และการสนับสนุนและจัดบริการด้านสาธารณสุข เช่น โรงพยาบาลชุมชน เพื่อให้บริการรักษาประชาชนในชุมชน ตามลำดับ จากการเปรียบเทียบพบว่า การจัดบริการสาธารณะขององค์การบริหารส่วนตำบลบุ่งน้ำเต้า ไม่สอดคล้องกับความต้องการที่แท้จริงของประชาชนในพื้นที่อย่างชัดเจน

และเมื่อพิจารณาเพิ่มเติมในส่วนของการจัดทำโครงการพัฒนาต่าง ๆ ขององค์การบริหารส่วนตำบลบุ่งน้ำเต้า ที่ได้ระบุไว้แผนพัฒนาท้องถิ่นและแผนยุทธศาสตร์การพัฒนาขององค์การบริหารส่วนตำบล ผ่านมาพบว่า เทศบาลนครนครสวรรค์ได้มุ่งเน้นการจัดทำบริการสาธารณะ ด้านระบบสาธารณูปโภคและสาธารณูปการในชุมชน มากกว่าบริการสาธารณะด้านอื่น ๆ ตามที่ได้ระบุไว้ แต่เมื่อมีการสำรวจความต้องการประชาชนต่อการจัดทำบริการสาธารณะในด้านต่าง ๆ ขององค์การบริหารส่วนตำบลบุ่งน้ำเต้า ประชาชนส่วนใหญ่ยังคงมีความต้องการในส่วนของบริการสาธารณะด้านระบบสาธารณูปโภคและสาธารณูปการในชุมชนมากกว่าด้านอื่น ๆ อยู่เช่นกัน ซึ่งเมื่อพิจารณาเห็นว่า การจัดทำบริการสาธารณะหรือโครงการพัฒนาต่าง ๆ ในด้านระบบสาธารณูปโภคและสาธารณูปการในชุมชนยังไม่สามารถแก้ปัญหาและความต้องการของประชาชนได้อย่างแท้จริง เพราะประชาชนยังคงมีความเดือดร้อนและมีปัญหาในการดำรงชีวิตอยู่ ซึ่งสะท้อนให้เห็นว่าบริการสาธารณะที่องค์การบริหารส่วนตำบลบุ่งน้ำเต้า จัดทำขึ้นมาที่ผ่านมายังไม่สามารถแก้ปัญหาและตอบสนองความต้องการของประชาชนในพื้นที่ได้แท้จริง ทำให้สรุปได้ว่า การจัดทำบริการสาธารณะของเทศบาลนครนครสวรรค์ไม่สอดคล้องกับความต้องการที่แท้จริงของประชาชนในพื้นที่ หรืออีกนัยหนึ่งคือ ไม่สามารถตอบสนองความต้องการของประชาชนในพื้นที่ได้อย่างเพียงพอ ซึ่งได้แก่ บริการสาธารณะด้านระบบสาธารณูปโภคและสาธารณูปการในชุมชน บริการสาธารณะด้านการรักษาความสงบเรียบร้อย ส่งเสริมและสนับสนุนการป้องกันและรักษาความปลอดภัยในชีวิตและทรัพย์สินในชุมชน

โดยในส่วนของบริการสาธารณะในด้านอื่น ๆ ได้แก่ บริการสาธารณะด้านการสาธารณสุข อนามัยครอบครัว และการรักษาพยาบาล บริการสาธารณะด้านการศึกษาและพัฒนาคุณภาพชีวิต ส่งเสริมอาชีพ การลงทุน การจ้างงานและสร้างรายได้ และบริการสาธารณะด้านการจัดการทรัพยากรธรรมชาติ สิ่งแวดล้อม การท่องเที่ยว และศิลปวัฒนธรรม บริการสาธารณะเหล่านี้ เทศบาลนครนครสวรรค์ได้มีการจัดทำขึ้นได้สอดคล้องกับความต้องการของประชาชนเป็นอย่างดี หรืออีกนัยหนึ่งคือ ประชาชนในพื้นที่ได้รับการตอบสนองต่อการจัดการจัดทำบริการสาธารณะในด้านต่าง ๆ เหล่านี้อย่างเพียงพอกับความต้องการและเห็นเป็นการจัดทำบริการสาธารณะขององค์การบริหารส่วนตำบลบุ่งน้ำเต้า ที่มีคุณภาพดีอยู่แล้ว และต้องการให้องค์การบริหารส่วนตำบลบุ่งน้ำเต้า ให้ความสำคัญกับการจัดทำบริการสาธารณะด้านระบบสาธารณูปโภคและสาธารณูปการในชุมชน บริการสาธารณะด้านการรักษาความสงบเรียบร้อย ส่งเสริมและสนับสนุนการป้องกันและรักษาความปลอดภัยในชีวิตและทรัพย์สินในชุมชนให้มากขึ้นกว่าเดิมแทน เพราะประชาชนในพื้นที่เห็นว่าเป็นบริการสาธารณะที่มีความจำเป็นที่สำคัญต่อการดำรงชีวิตแต่ละวันและควรมีการพัฒนาจัดทำบริการสาธารณะเหล่านี้ให้มีคุณภาพให้มากกว่าเดิม

และเมื่อพิจารณาจากหลักของการจัดทำบริการสาธารณะ หลักเกณฑ์สำคัญของการจัดทำบริการสาธารณะที่ดี และแนวคิดในการจัดทำแผนยุทธศาสตร์การพัฒนาท้องถิ่นที่ได้มีการระบุไว้อย่างชัดเจนว่า การจัดทำบริการสาธารณะหรือโครงการพัฒนาต่าง ๆ ขององค์การบริหารส่วนตำบลนั้น จะต้องให้ความสำคัญและมุ่งเน้นที่จะตอบสนองต่อสภาพปัญหาและความต้องการของประชาชนในพื้นที่เป็นสำคัญ เพื่อให้ประชาชนมีชีวิตความเป็นอยู่ที่ดีและใช้ชีวิตอยู่ในสังคมแห่งนั้นอย่างปลอดภัย และการจัดทำบริการสาธารณะที่ดีต้องมีการปรับให้เหมาะสมกับความต้องการของประชาชนตลอดเวลา ดังนั้นบริการสาธารณะหรือโครงการพัฒนาใด ๆ ที่องค์การบริหารส่วนตำบลบุ่งน้ำเต้าเห็นว่ามีความจำเป็นและตอบสนองต่อชีวิตความเป็นอยู่ที่ดีหรือความปลอดภัยในชีวิตและทรัพย์สินของประชาชนในพื้นที่ในช่วงเวลานั้น องค์การบริหารส่วนตำบลบุ่งน้ำเต้าจะต้องให้ความสำคัญและเร่งเข้าไปเน้นจัดทำบริการสาธารณะเหล่านั้นเป็นอันดับแรก

**3. การสำรวจปัญหาการจัดทำบริการสาธารณะและเสนอแนะแนวทางการแก้ไขให้**

**สอดคล้องกับสภาพปัญหาและความต้องการของประชาชนในพื้นที่** พบว่า ในการจัดทำบริการสาธารณะขององค์การบริหารส่วนตำบลบุ่งน้ำเต้า มีปัญหาดังนี้

3.1 ปัญหาผู้บริหารและเจ้าหน้าที่ขาดความรับผิดชอบและขาดการเอาใจใส่ในการจัดทำ

บริการสาธารณะ เพราะได้มีบริการสาธารณะบางเรื่องที่ได้มีการจัดทำขึ้นแล้ว แต่ไม่มีการปฏิบัติตามหลักเกณฑ์สำคัญของการจัดทำบริการสาธารณะที่ดี ไม่ว่าจะเป็นการขาดการดำเนินการไปอย่างสม่ำเสมอและต่อเนื่อง การขาดความเสมอภาคและเท่าเทียมกันในการให้บริการ และการขาดการปรับปรุง เปลี่ยนแปลงให้เหมาะสมกับสภาพปัญหาและความต้องการของประชาชน เช่น การซ่อมบำรุงถนน การจัดทำระบบประปา การจัดให้มีสนามกีฬาและอุปกรณ์กีฬา การจัดให้มีสวนสาธารณะ โครงการดูแลรักษาสิ่งแวดล้อม เช่น การปลูกต้นไม้ การกำจัดน้ำเสียและมลพิษจากโรงงานอุตสาหกรรม การซ่อมบำรุงไฟถนน ไฟทางและสัญญาไฟจราจร การจัดจ้างเจ้าหน้าที่และเวรยามในการดูแลรักษาความปลอดภัยในชีวิตและทรัพย์สินของประชาชน และขาดการดูแลในเรื่องของระบบการบริการขนส่งสาธารณะ เป็นต้น

3.2 ปัญหาการขาดเจ้าหน้าที่ที่มีความรู้ความสามารถ เพราะในการจัดบริการสาธารณะ

บางโครงการขาดเจ้าหน้าที่ผู้ที่มีความรู้ ผู้เชี่ยวชาญ นักวิชาการในเรื่องนั้น ๆ เข้ามาช่วยเหลือหรือให้คำแนะนำ ส่งผลให้โครงการการพัฒนาบางเรื่องไม่สามารถจัดทำได้ หรืออาจทำได้ แต่ไม่ประสบความสำเร็จเท่าที่ควรจะเป็น เช่น การติดตั้งระบบประปา การดูแลและจัดการเกี่ยวกับคุณภาพน้ำใช้ การจัดการน้ำเสีย การดูแลรักษาสิ่งแวดล้อม การจัดการน้ำเสียและมลพิษจากโรงงานอุตสาหกรรม และการจัดระบบรักษาความปลอดภัยในพื้นที่ เป็นต้น

3.3 ปัญหาการขาดการมีส่วนร่วมของประชาชนในพื้นที่ กล่าวคือ ประชาชนในพื้นที่

ส่วนใหญ่ ไม่สนใจที่จะติดตามข้อมูลข่าวสารการทำงานขององค์การบริหารส่วนตำบลบุ่งน้ำเต้า และเข้าร่วมกิจกรรมขององค์การบริหารส่วนตำบลบุ่งน้ำเต้า ไม่ว่าจะเป็นการเสนอนโยบายการพัฒนาต่อผู้บริหารองค์การบริหารส่วนตำบลหรือสมาชิกองค์การบริหารส่วนตำบลบุ่งน้ำเต้า การเข้ารับฟังการประชุมสภาท้องถิ่น การตรวจสอบผลงานและการทำงานของนายกองค์การบริหารส่วนตำบลบุ่งน้ำเต้า การเสนอแนะปัญหาในพื้นที่และความต้องการของตนเองต่อองค์การบริหารส่วนตำบลบุ่งน้ำเต้า รวมทั้งการเข้าร่วมกิจกรรมต่าง ๆ ที่องค์การบริหารส่วนตำบลบุ่งน้ำเต้า ได้จัดทำขึ้น ทำให้ง่ายต่อการทุจริต หรือการไม่โปร่งใสในการจัดทำบริการสาธารณะของผู้บริหารขององค์การบริหารส่วนตำบลได้ง่ายขึ้น และทำให้บริการสาธารณะที่ทางเทศบาลนครนครสวรรค์ได้จัดทำในบางโครงการพัฒนาไม่เป็นไปตามแผนยุทธศาสตร์การพัฒนาที่ได้จัดทำไว้ หรือไม่ได้ตามมาตรฐานที่ควรจะเป็น และไม่สามารถตอบสนองสภาพปัญหาและความต้องการของประชาชนในพื้นที่ได้อย่างแท้จริง

3.4 ปัญหาการขาดอำนาจและหน้าที่ตามกฎหมายในการจัดทำบริการสาธารณะ กล่าวคือ

ในการจัดทำบริการสาธารณะขององค์การบริหารส่วนตำบลบุ่งน้ำเต้านั้น จะจัดทำตามกฎหมายที่ได้ให้อำนาจและหน้าที่ไว้ในพระราชบัญญัติสภาตำบลและองค์การบริหารส่วนตำบล โดยแบ่งออกเป็นหน้าที่ที่ต้องกระทำและหน้าที่ที่อาจกระทำได้ และภารกิอำนาจหน้าที่ตามพระราชบัญญัติกำหนดแผนและขั้นตอนการกระจายอำนาจให้แก่องค์กรปกครองส่วนท้องถิ่น พ.ศ.2542 โดยในส่วนของการบริการสาธารณะด้านการรักษาความสงบเรียบร้อย ส่งเสริมและสนับสนุนการป้องกันและรักษาความปลอดภัยในชีวิตและทรัพย์สินในชุมชนนั้น เทศบาลนครนครสวรรค์มีอำนาจและหน้าที่ที่น้อยมาก ในการแก้ไขปัญหาต่าง ๆ ที่เกิดขึ้นในพื้นที่ จึงทำให้ปัญหาต่าง ๆ ของประชาชนในพื้นที่ที่เกี่ยวข้องกับความสงบเรียบร้อย การป้องกันและรักษาความปลอดภัยในชีวิตและทรัพย์สินในชุมชน จึงยังไม่ได้รับการแก้ไขอย่างเต็มที่ และยังไม่สามารถตอบสนองต่อความต้องการของประชาชนได้อย่างแท้จริง ซึ่งเป็นผลมาจากการมีอำนาจหน้าที่ที่จำกัดขององค์การบริหารส่วนตำบล

**5.3 ข้อเสนอแนะ**

จากการสรุปผลการวิจัยและการอภิปรายผลการวิจัย ผู้วิจัยมีข้อเสนอแนะเกี่ยวกับการจัดทำบริการสาธารณะขององค์การบริหารส่วนตำบลบุ่งน้ำเต้า ดังนี้

1. องค์การบริหารส่วนตำบลบุ่งน้ำเต้า ควรให้ความสำคัญและเน้นการจัดทำบริการสาธารณะ

ด้านระบบสาธารณูปโภคและสาธารณูปการในชุมชน ได้แก่ การพัฒนาระบบน้ำประปา การซ่อมถนน การจัดทำสัญญาณไฟจราจร การจัดให้มีสถานที่เล่นกีฬาและสวนสาธารณะในชุมชน การจัดให้มีและบำรุงรักษาสายไฟฟ้า และไฟถนนในแต่ละชุมชน เป็นต้น และบริการสาธารณะด้านการรักษาความสงบเรียบร้อย ส่งเสริมและสนับสนุนการป้องกันและรักษาความปลอดภัยในชีวิตและทรัพย์สินในชุมชน ได้แก่ การจัดให้มีเจ้าหน้าที่คอยดูแลรักษาความปลอดภัยในเวลากลางคืนตามบ้านเรือนและหอพัก การป้องกันการลักขโมยและปล้นชิงทรัพย์ในพื้นที่ การกำจัดแหล่งมั่วสุมอบายมุขในชุมชน และ การป้องกันการแพร่ระบาดของยาเสพติดในพื้นที่ เป็นต้น ให้ได้มากขึ้นกว่าเดิม โดยมีจุดมุ่งเน้นที่คุณภาพของบริการสาธารณะมากกว่าปริมาณโครงการหรือปริมาณงบประมาณที่ใช้ในการจัดทำบริการสาธารณะ และในส่วนของบริการสาธารณะในด้านอื่น ๆ ที่ได้มีการดำเนินงานที่ดีอยู่แล้ว ควรที่ดำเนินการต่อเนื่องต่อไปเช่นกัน

1. ในการจัดทำแผนยุทธศาสตร์การพัฒนาขององค์การบริหารส่วนตำบลบุ่งน้ำเต้า ในแต่ละปี

ควรที่จะเปิดโอกาสให้ตัวแทนประชาชนทุกกลุ่ม ทุกเพศ ทุกวัย เช่น กลุ่มเกษตรกร กลุ่มสตรีแม่บ้าน กลุ่มพ่อค้าแม่ค้า กลุ่มประชาชนที่เป็นคนในพื้นที่เดิม กลุ่มประชาชนต่างถิ่นที่ย้ายมาอยู่ใหม่ กลุ่มคนทำงานโรงงาน กลุ่มเด็กและเยาวชน กลุ่มผู้ปกครองและกลุ่มคนชรา เป็นต้น ให้เข้ามามีส่วนร่วมในการเสนอแนะปัญหาและความต้องการของแต่ละกลุ่ม เพื่อจัดทำแผนพัฒนาและโครงการพัฒนาต่าง ๆ สามารถตอบสนองต่อความต้องการและแก้ไขปัญหาของประชาชนได้ครอบคลุมทุกกลุ่มและเกิดประโยชน์ต่อประชาชนรวมของพื้นที่ให้มากที่สุด

1. ควรมีการจัดจ้างเจ้าหน้าที่ที่มีความรู้เฉพาะด้านต่าง ๆ ให้มากขึ้น และสนับสนุนการฝึก

อบรม การศึกษาต่อของเจ้าหน้าที่ให้มีความรู้มากขึ้น เพื่อรองรับกับจำนวนโครงการพัฒนาและกิจกรรมต่าง ๆ ของทางองค์การบริหารส่วนตำบลบุ่งน้ำเต้า มีจำนวนเพิ่มมากขึ้นในทุกปี และมีความรู้ความสามารถในการจัดทำบริการสาธารณะต่าง ๆ ได้อย่างมีประสิทธิภาพ เช่น การจัดทำระบบน้ำประปา การดูแลสิ่งแวดล้อมและดูแลเรื่องน้ำเสีย มลพิษจากโรงงานอุตสาหกรรม เป็นต้น เพื่อทำให้โครงการพัฒนาต่าง ๆ สามารถนำไปดำเนินการปฏิวัติได้ไม่ล่าช้ากำหนดและเกิดประโยชน์แก่ประชาชนในพื้นที่โดยรวมให้มากที่สุด

1. ในการแก้ไขปัญหาความปลอดภัยในชีวิตและทรัพย์สินของประชาชน ควรที่จะมีการ

ประสานกับหน่วยงานต่าง ๆ เช่น สถานีตำรวจบ้านกลาง เจ้าหน้าที่ อปพร. อาสาสมัครจากชุมชนต่าง ๆ เข้ามาร่วมมือกันทำงาน การแก้ไขปัญหาเหล่านี้ เช่น การเพิ่มเจ้าหน้าที่เวรยามให้มาก การเพิ่มจุดตรวจให้มากขึ้น การตั้งป้อมตำรวจในพื้นที่ให้มากขึ้น และเพิ่มความเข้มงวดในการทำงานมากขึ้น รวมทั้งควรมีการสนับสนุนหรือให้เงินอุดหนุนแก่เจ้าหน้าที่ทุกฝ่ายให้มากขึ้นกว่าเดิม เพื่อเพิ่มแรงจูงใจในการทำงานของเจ้าหน้าที่ให้มากขึ้น รวมทั้งทางองค์การบริหารส่วนตำบลเอง ควรที่จะมีการติดตั้งระบบไฟทางตามถนนให้มากขึ้น ในพื้นที่เสี่ยงภัยต่าง ๆ ด้วย เช่นกัน

1. ควรมีการประชาสัมพันธ์กิจกรรมและโครงการพัฒนาต่าง ๆ ขององค์การบริหารส่วนตำบล

บุ่งน้ำเต้า ให้มีความสม่ำเสมอมากขึ้น พร้อมทั้งจะต้องมีการรณรงค์ให้ประชาชนในพื้นที่ได้เข้ามามี ส่วนร่วมในการจัดทำกิจกรรมต่าง ๆ ขององค์การบริหารส่วนตำบลบุ่งน้ำเต้า ให้มากขึ้น โดยผ่านการใช้สื่อต่าง ๆ ให้มากขึ้น โดยจากการวิจัยพบว่า สื่อที่ประชาชนในพื้นที่สามารถรับรู้ข่าวสารขององค์การบริหารส่วนตำบลบุ่งน้ำเต้า ได้มากที่สุด คือ เสียงตามสายขององค์การบริหารส่วนตำบล บอร์ดหรือป้ายประกาศขององค์การบริหารส่วนตำบลบุ่งน้ำเต้า และเว็บไซต์

1. ควรมีการทบทวนกฎหมายต่าง ๆ ที่เกี่ยวข้องกับการจัดทำบริการสาธารณะขององค์การ

บริหารส่วนตำบลบุ่งน้ำเต้า เพื่อเพิ่มอำนาจหน้าที่และความรับผิดชอบในการจัดทำบริการสาธารณะขององค์การบริหารส่วนตำบลให้มากขึ้น โดยเฉพาะในส่วนของอำนาจหน้าที่ในการจัดทำบริการสาธารณะบริการสาธารณะด้านการรักษาความสงบเรียบร้อย ส่งเสริมและสนับสนุนการป้องกันและรักษาความปลอดภัยในชีวิตและทรัพย์สินในชุมชน ที่ควรมีการเพิ่มอำนาจให้กับองค์การบริหารส่วนตำบลบุ่งน้ำเต้าให้มากกว่าเดิม หรือเพิ่มจำนวนงบประมาณในการจัดทำบริการสาธารณะด้านการรักษาความสงบเรียบร้อย ส่งเสริมและสนับสนุนการป้องกันและรักษาความปลอดภัยในชีวิตและทรัพย์สินในชุมชนให้มากกว่าเดิม และให้เหมาะสมกับสภาพเศรษฐกิจและสังคมในพื้นที่นั้น ๆ เพราะจากการวิจัยพบว่า บริการสาธารณะในด้านนี้มีความจำเป็นที่สำคัญต่อสภาพความเป็นอยู่ของประชาชนในพื้นที่เขตองค์การบริหารส่วนตำบลบุ่งน้ำเต้าเป็นอย่างมาก